Diari Oficial de la Generalitat Valenciana


Sumari del DOGV 7427, del 19-12-2014 (2014/11400)

ACORD de 28 de novembre de 2014, del Consell, pel qual s'autoritza una transferència de crèdits del capítol 7 al capítol 4 del programa 134.10, Cooperació Internacional al Desenrotllament, de la Conselleria de Benestar Social, per un import de 100.000 euros. Expedient 16.019/14-117.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7427

Data del DOGV
:   19-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11589


Data del document
:   28-11-2014

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 28 de novembre de 2014, del Consell, pel qual s'autoritza una transferència de crèdits del capítol 7 al capítol 4 del programa 134.10, Cooperació Internacional al Desenrotllament, de la Conselleria de Benestar Social, per un import de 100.000 euros. Expedient 16.019/14-117. [2014/11837]  
El Consell, en la reunió del dia 28 de novembre de 2014, va adoptar l'acord següent:  
El pressupost del programa 134.10, Cooperació Internacional al Desenrotllament, inclou, en el seu annex de transferències de capital, la línia nominativa T4012 a fi de col·laborar amb l'Associació Fontilles en iniciatives relacionades amb la cooperació internacional al desenrotllament i realització d'actuacions directament en tercers països, amb una dotació de 100.000 euros.  
La Conselleria de Benestar Social, per a concretar esta col·laboració, té previst subscriure un conveni amb l'associació a fi de dur a terme un projecte denominat «Millorant la qualitat de vida de les persones afectades per lepra a l'Índia». La clàusula primera del conveni detalla les activitats a realitzar per l'entitat beneficiària que inclouen: campanyes de detecció, informació i sensibilització; tallers i activitats formatives; tractaments als afectats, reunions de seguiment i coordinació etcètera, accions que, en tot cas, tenen la consideració de gasto corrent i, per tant, imputables al capítol quart.  
És per això que, per a donar cobertura al conveni es requerix la prèvia supressió de la línia T4012, prevista inicialment per a finançar operacions de capital de l'associació, transferir la seua dotació al capítol 4 del mateix programa, i incloure una nova línia en el seu annex de transferències corrents.  
En conseqüència, i en virtut del que disposen els articles 18 i 19 de la Llei 6/2013, de 26 de desembre, de Pressupostos de la Generalitat per a l'exercici 2014, a proposta del conseller d'Hisenda i Administració Pública, el Consell  
  
ACORDA  
  
Primer  
S'autoritza una minoració de crèdits en l'aplicació 19.02.62.895.37.6 per import de 100.000 euros.  
  
Segon  
S'autoritza un augment de crèdit en l'aplicació 46.22.52.455.64.0 per import de 100.000 euros.  
  
Tercer  
S'autoritzen les següents modificacions en els annexos de transferències corrents i de capital, del programa 134.10, Cooperació Internacional al Desenrotllament.  
a) En l'annex de transferències de capital, la supressió de la línia nominativa T4012, «Accions institucionals de cooperació internacional al desenrotllament», dotada inicialment amb 100.000 euros i la beneficiària de la qual és l'Associació Fontilles.  
b) En l'annex de transferències corrents, la inclusió d'una nova línia nominativa que done cobertura al conveni a subscriure amb l'Associació Fontilles, pel mateix import i amb les dades descriptives que s'indiquen a continuació:  
  
Codi: T6734 Denominació: conveni Associació Fontilles.  
Import: 100.000 Beneficiaris previstos: Associació Fontilles.  
  
  
 Descripció i finalitat: col·laboració per a la realització del projecte per a la millora de la qualitat de vida de les persones afectades per la lepra a l'Índia.  
Tipus: nominativa Aportació externa:  
Aportació Generalitat: 100.000.  
  
  
València, 28 de novembre de 2014  
  
El conseller secretari del Consell,  
JOSÉ CÍSCAR BOLUFER